UNESCOs liste over kvinner i afrikansk historie

UNESCOs liste over kvinner i afrikansk historie omfatter de kvinnene UNESCO presenterer og omtaler i sitt prosjekt «Women in African History» (Kvinner i afrikansk historie), som ble lansert i 2013. I dette prosjektet setter organisasjonen søkelys på afrikanske kvinner og kvinner av afrikansk herkomst. UNESCO understreker at listen de har satt opp ikke er uttømmende, og at den bare representerer en liten del av dét afrikanske kvinner, kjente og ukjente, har bidratt med i historien til sine egne land, Afrika og menneskeheten.

UNESCO bestreber seg på å fremme likestilling og styrke kvinners innflytelse i de landene der denne er lav, ved å integrere likestilling i alle sine program og prosjekter. Utdannelse er et av verktøyene for å formidle den vesentlige verdien av likestilling: Muligheten for innflytelse for å styrke kvinners grunnleggende menneskerettigheter og synliggjøre deres sentrale rolle i alle samfunn. I denne forbindelsen er historien vesentlig, fordi den kan gi en forståelse av kvinners sosiale, politiske og økonomiske liv i tidligere samfunn. Kvinnene som presenteres i «Women in African History» har utmerket seg på ulike felt, som politikk, diplomati, motstand mot kolonisering, forsvar for kvinners rettigheter og miljøvern.

Noen av kvinnene på listen levde fortsatt i det 20. og 21. århundre. Deres liv og virke er skriftlig dokumentert flere steder. Historien om tidligere tiders kvinner og deres bragder ble i århundrer brakt videre gjennom muntlig overlevering, slik den afrikanske tradisjonen har vært. UNESCO viser i sine biografier til hvordan disse kvinnene har vært omtalt og ansett ifølge tradisjonen.

Kvinner i afrikansk historie

Referanser og noter

Eksterne lenker 

 

Afrikas historie
Kvinnehistorie
UNESCO
Lister over kvinner